钦定古今图书集成/明伦汇编/交谊典/第117卷 > 《行路难》元·张崇古
## 钦定古今图书集成/明伦汇编/交谊典/第117卷 > 《行路难》元·张崇古

“君不见古来行路难，只有荆卿报燕丹。感君恩厚为
君死，自知故国一去无生还。秋风易水自今古，中有
恩情别时语。舞阳饮酒《荆卿歌》，壮士相看面如土。”秦
山䗖嵲秦关高，奋身西上腾惊猱。尽倾肝胆许知己，
性命不啻轻鸿毛。画图再拜王心喜，图穷匕首明秋
水。劫王复地计全非，何处秦云泣燕鬼。当时一语思
匡国，精神动天虹贯日。狂谋肇祸鬼不祀，大业帝嬴
天与力。虎须堪编尾堪履，倒卷天河恨难洗。杀身徇
名信绝伦，可怜孤负樊将军。

三十未封侯，颠狂遍九州。平生“《镆铘》剑，不报小人仇。”

手提仇头掷草中。掷草中，血漉漉，追兵夜至深谷伏。
精诚感天天心哀太一。乃遣天马从天来，挥霍雷电
扬风埃。壮士呼，天马驰骄行白昼吏不敢窥。戴天之
耻自古有必报，天地亦与相扶持。夫差徒能不忘而
报，越栖于会稽又从之。始知壮士独无愧，鲁庄嵇绍
何以为人为。